พอดีผมเพิ่งไปตัดแว่นสายตาอันใหม่ เนื่องจากแว่นอันเดิมใช้มานานแล้วเกิดชำรุด อาการหลังจากที่ใส่แว่นสายตาอันใหม่ คือ พอเวลาใส่แว่นไปสักพักจะมีอาการของปวดเมื่อยตามไหล่ และต้นคอ และรู้อาการตึง ๆ ตรงไหล่ แต่เวลาตอนไม่ใส่แว่นอาการเหล่านี้ก็จะไม่เป็น เลนส์แว่นสายตาของผมเป็นเลนส์แว่นแบบออโต้ เวลาอยู่กลางแดดเลนส์จะเปลี่ยนสี แต่พออยู่ในที่ร่มเลนส์จะกลับมาใส (เวลาใส่แว่นแล้วรู้สึกเหมือนตาจะเพ่งมากกว่าแว่นอันเก่า) และรู้สึกเหมือนคอจะเอียงไปด้านหน้า อาการนี้เป็นมาประมาณ 5 วัน แล้วครับ
สวัสดีค่ะ อาการปวดบริเวณต้นคอและไหล่ อาจเกิดจาก-กล้ามเนื้อคออักเสบ มักสัมพันธ์กับท่าทาง มีจุดกดเจ็บ อาจปวดร้าวลงไปตามแนวกล้ามเนื้อได้ จึงอาจมีปวดคล้ายๆกันได้หลายบริเวณ-มีกระดูกคอเสื่อม-กระดูกคอกดทับเส้นประสาท ทำให้ปวดคอ ร้าวลงแขน มีแขนอ่อนแรงหรือชาร่วมด้วยในกรณีนี้ถ้าปวดสัมพันธ์กับการขยับหรือเปลี่ยนท่าทางด้วย จะนึกถึงโรคในกลุ่มกล้ามเนื้ออักเสบมากที่สุดซึ่งการใส่แว่นสายตานั้น ถ้าแว่นไม่พอดีกับสายตา อาจทำให้ปวดบริเวณเบ้าตาหรือศีรษะได้ แต่น้อยมากๆที่จะทำให้ปวดร้าวลามไปบริเวณอื่นการดูแลตัวเองเบื้องต้น งดการทำท่าทางที่ทำให้ปวดมากขึ้น ฝึกยืดเหยียดกล้ามเนื้อคอ งดยกของหนัก รับประทานยาแก้ปวด ยาแก้อักเสบที่ไม่ใช่สเตียรอยด์ได้ ถ้าสงสัยว่าเกิดจากแว่นสายตาหรือเปล่า ควรกลับไปที่ร้านแว่นหรือไปพบจักษุแพทย์เพื่อตัดแว่นสายตาให้ได้ตรงกับสายตาแน่นอน และควรใส่เป็นแว่นเลนส์ใสธรรมดา ไม่มีสีเปลี่ยนไปเปลี่ยนมา เพราะอาจทำให้มึนศีรษะได้